7. ΑΠΟΦΑΣΙΣ ΥΠΟΥΡΓΩΝ ΥΓΙΕΙΝΗΣ ΚΑΙ  ΟΙΚΟΝΟΜΙΚΩΝ Αριθ. Ζ3α/11852 της 11 Νοεμ. /10 Δεκ.  1964 (ΦΕΚ Β΄ 604) Περί επιδοτήσεως παίδων εκ Χανσενικών γονέων. Έχοντες υπόψη: 1)τας προς καταπολέμησιν της λέπρας σχετικάς διατάξεις, 2)την ανάγκην της αμέσου απομακρύνσεως των εν τω παιδικώ Σταθμώ του Δημοσίου Νοσοκομείου Λοιμωδών Νόσων Αθηνών περιθαλπομένων τέκνων των προερχομένων εκ λεπρών γονέων, άτινα τελούσιν υπό ιατρικήν παρακολούθησιν και 3)τας διατάξεις του υπ’ αριθ. 4372/64 Ν.Δ/τος «περί συστάσεως Υπουργείου Υγιεινής», αποφασίζομεν: Εγκρίνομεν την χορήγησιν μηνιαίου επιδόματος εκ δραχ. 750, ήτοι του αντιτίμου του εν τω Θεραπευτηρίω Λοιμωδών Νόσων Αθηνών χορηγουμένου σιτηρεσίου μετά του εις τους Χανσενικού χορηγουμένου επιδόματος εις τα εξερχόμενα τέκνα εκ Χανσενικών γονέων, άτινα περιεθάλποντο μέχρι τούδε εν τω Παιδικώ Σταθμώ του Δημοσίου Νοσοκομείου Λοιμωδών Νόσων Αθηνών. Η δι’ έκαστον παιδίον έξοδος γενήσεται δι’ ειδικής αποφάσεως του Υπουργού Υγιεινής δι’ ης ορίζεται και ο κηδεμών τούτου. Ομοίως ο τρόπος εισπράξεως, η χρονική διάρκεια της καταβολής του παρόντος επιδόματος ως και πάσα λεπτομέρεια ρυθμισθήσεται δι’ αποφάσεως του Υπουργού Υγιεινής. Το εν λόγω θέμα παροχής μηνιαίου επιδόματος των ως είρηται παίδων θέλει ρυθμισθή δι’ ειδικής νομοθετικής διατάξεως. 